Весела Василева
Сиво

chitanka.info

Присвиха пръсти тънките завеси

да замрачат вечерното небе

и лампата прилича на обесен,

и тишината в стаята преле.

Сега ще дойдат свечерени мисли

и в тях денят ще бъде целият втъкан,

и миговете бавно ще прелистям

и ще го видя — беден, проигран.

И после мислите на пръсти ще излезнат

— да ги не чуя, и ще стане мрак,

и нощ без сънища в леглото ми ще слезе,

а утре — утре ще живея пак.

1941 г.

Издание:

Весела Василева. „Стихотворения. Лирични фрагменти. Писма.“, С. 1990 г., Издателство Български писател. Съставители: Ангелина Василева-Огнянова, Блага Димитрова, Невена Стефанова. Редакция и бележки: Блага Димитрова. Предговор от Петър Динеков.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.